Augis Gučas

Augis Gučas (g. 1940 m. vasario 18 d. Kaune) – Lietuvos architektas.

 Biografija 
Tėvas Alfonsas Gučas, brolis Rimantas Gučas. 1963 m. baigė Lietuvos konservatorijos violončelės klasę, 1974 m. – architektūrą Lietuvos dailės institute. 1963–1974 m. dėstė Šiaulių, Kauno muzikos mokyklose. 1974–1992 m. Miestų statybos projektavimo instituto vyr. architektas, 1988–1994 m. – Paminklų restauravimo projektavimo instituto (nuo 1993 m. Paminklų restauravimo institutas) projektų vyr. architektas, 1994–2003 m. – Vilniaus miesto savivaldybės Paminklotvarkos skyriaus vedėjas.

Parengė urbanistikos, miesto istorinių dalių regeneravimo ir rekonstrukcijos, susisiekimo sistemų, kraštovaizdžio ir želdynų tvarkymo projektų (visi Vilniuje).

 Svarbiausi projektai 
 Verkių ir Žaliųjų ežerų teritorijos bendrasis planas (buv. zonavimo schema), su archit. R. Pilkausku, 1977 m.
 Žaliųjų ežerų poilsio zonos detalusis planas, su archit. R. Pilkausku, 1977 m.
 Naujamiesčio rekonstrukcijos detalusis planas, 1978 m.
 Vilniaus centro pėsčiųjų zonų detalusis planas, 1983 m.
 Pilaitės gyvenamųjų rajonų ir jų aplinkos plano schema, 1986 m.
 Pilaitės gyvenamojo rajono detalusis planas, 1987 m.
 Pilaitės mikrorajonų statybos projektai, su archit. A. Bražinsku ir A. Laurinavičiumi, 1990 m.
 Vilniaus senamiesčio regeneravimo projektas, vadovas, 1988–1994 m.
 Daugiabučių gyvenamųjų namų kompleksas M. K. Čiurlionio g. 17, su archit. R. Stasėnu, L. Grikiniene, 1999 m.
 Daugiabučių gyvenamųjų namų kompleksas tarp Teatro ir Mindaugo gatvių, su archit. A. Blotniu, 2000 m.

 Šaltiniai 

Kategorija:Lietuvos architektai
Kategorija:Lietuvos urbanistai